|  |
| --- |
| 24. november 2022 |
| Tillæg til Nettilslutningsaftale for kategori B-, C- og D- produktionsanlæg |
|  |

|  |  |  |
| --- | --- | --- |
| mellem | Navn | [ \* ] |
| Adresse | [ \* ] |
| CVR/CPR nummer | [ \* ] |
|  |  |
| herefter "**Anlægsejer**" | |
|  | |
|  |  | |
|  |  | |
|  |  | |
|  |  | |
| og |  | |
| Navn | [ \* ] |
| Adresse | [ \* ] |
| CVR nummer | [ \* ] |
|  | |
| herefter "**Netselskabet**" | |
|  | |
| Anlægsejer og Netselskabet herefter hver især en "**Part**" og samlet "**Parterne**" | |
|  |  | |
| vedrørende | Anlæg | [ \* ] |
| Primær energi | [ \* ] |
| Samlet effekt  **Samlet Indfødningsomfang** | [ \* ] MW  [ ’ ] MVA  [ \* ] MVA |
|  |  | |
|  | herefter "Produktionsanlægget" | |

# Baggrund og formål

Parterne indgik den [DATO] en nettilslutningsaftale vedrørende nettilslutning af Produktionsanlægget ("**Aftalen**"). På tidspunktet for Parternes underskrift af Aftalen havde Energistyrelsen oplyst, at der i forbindelse med implementeringen af klimaaftale for energi og industri mv. 2020 af 22. juni 2020 med virkning pr. 1. januar 2023 forventeligt ville blive indført krav om producentbetaling ved nettilslutning (tilslutningsbidrag) af nye produktionsanlæg i forbindelse med udfasning af udligningsordningen og overgangen til producentbetaling for nettilslutning.

De nærmere krav om producentbetaling ved nettilslutning pr. 1. januar 2023, indeholder regler om både betaling af løbende tariffer og tilslutningsbidrag, jf. Aftalens pkt. 11.1. I medfør af Aftalens pkt. 11.2 skal Aftalen ændres senest på det tidspunkt, hvor de nærmere krav om producentbetaling for nettilslutning af nye produktionsanlæg, er vedtaget i de nødvendige love og bekendtgørelser, og Forsyningstilsynet har truffet afgørelse om metodegodkendelse. Forsyningstilsynet har truffet afgørelse om metodegodkendelse. Dette tillæg til Aftalen ("**Tillægget**") implementerer de af Forsyningstilsynet godkendte betingelser og vilkår til gennemførelse af sådanne nye krav om producentbetaling ved nettilslutning. Definitioner anvendt i dette Tillæg skal tillægges samme betydning som i Aftalen, medmindre andet specifikt fremgår.

# Betaling af tilslutningsbidrag mv.

Anlægsejer afholder alle udgifter til nettilslutning af Produktionsanlægget i overensstemmelse med gældende lovgivning og godkendte metoder, herunder sagsbehandlingsomkostninger og omkostninger til måling.

Anlægsejeren skal betale tilslutningsbidrag på det tidspunkt, hvor Produktionsanlægget første gang leverer elektricitet til det kollektive elforsyningsnet, og i henhold til den aftalte effekt, som anført på forsiden af dette Tillæg (”**Samlet** **Indfødningsomfang**”).

**Bilag 2.1** til dette Tillæg indeholder en detaljeret tids- og betalingsplan, som mellem Parterne skal gælde i stedet for det oprindelige Bilag 2 [*Tidsplan og betalinger*] til Aftalen.

Tilslutningsbidragets størrelse fastsættes på tidspunktet for Netselskabets fremsendelse af dette Tillæg og fremgår af **Bilag 2.1**.

Anlægsejers betalingsforpligtelse efter **Bilag 2.1** aktualiseres, hvis Produktionsanlægget nettilsluttes som beskrevet i pkt. 2.2 den 1. januar 2023 eller senere.

Hvis Produktionsanlægget ikke nettilsluttes senest på Long-stop Datoen (som defineret i **Bilag 2.1**) på grund af forhold som ikke henhører under Netselskabets kontrolsfære, skal Anlægsejer betale samtlige af de faktiske omkostninger, som Netselskabet har pådraget sig med henblik på nettilslutningen af Produktionsanlægget, dog højest et beløb svarende til størrelsen af tilslutningsbidraget som fastsat i pkt. 2.2.

Anlægsejers betaling ændrer ikke på, at eventuelle anlæg som etableres af Netselskabet, ejes af Netselskabet.

Såfremt Anlægsejer ønsker at ændre sit Indfødningsomfang omfattet af denne Aftale, skal Anlægsejer indgå en ny nettilslutningsaftale. Ønsker Anlægsejer at reducere sit Indfødningsomfang sker der ikke tilbagebetaling af tilslutningsbidraget.

Såfremt Anlægsejer ønsker at gennemføre væsentlige ændringer af Produktionsanlægget, som skal fremgå af Aftalens Bilag 3 og Bilag 7, skal Anlægsejer indgå en ny nettilslutningsaftale.

Anlægsejer skal stille sikkerhed som beskrevet i Bilag 2.1 med et beløb svarende til tilslutningsbidraget som fastsat i pkt. 2.2. Sikkerheden skal stilles til sikkerhed for (i) tilslutningsbidraget, såfremt Produktionsanlægget bliver tilsluttet Det Kollektive Elforsyningsnet, og (ii) samtlige faktiske omkostninger som Netselskabet pådrager sig medmed henblik på nettilslutningen af Produktionsanlægget, såfremt Produktionsanlægget ikke bliver tilsluttet Det Kollektive Elforsyningsnet senest på Long-stop Datoen. Hvis (ii) aktualiseres hæfter Anlægsejer højest med et beløb svarende til størrelsen af tilslutningsbidraget som fastsat i pkt. 2.2.

Anlægsejer skal stille sikkerhed over for Netselskabet i overensstemmelse med Bilag 2.1 senest 30 dage efter Netselskabets krav om sikkerhedsstillelse, dog tidligst den 1. februar 2023.

Uanset Aftalens pkt. 10.1 gælder, at hvis sikkerheden over for Netselskabet ikke er stillet inden for tidsfristen angivet i pkt. 2.11, udgør den manglende sikkerhedsstillelse en væsentlig misligholdelse, og Netselskabet kan hæve Aftalen på dette grundlag.

Sikkerheden som Anlægsejer har stillet i henhold til det oprindelige Bilag 2 [*Tidsplan og betalinger*] til Aftalen frigives automatisk, når Anlægsejer har stillet den nye sikkerhed i overensstemmelse med Bilag 2.1, og Netselskabet skriftligt har godkendt denne.

Aftalens pkt. 11 [*Betaling af Tilslutningsbidrag og Overgangsordning*] udgår af Aftalen.

# Andet

Tillægget ændrer ikke ved Aftalens øvrige bestemmelser.

Enhver tvist eller uoverensstemmelse, som direkte eller indirekte måtte udspringe af dette Tillæg eller dets fortolkning, skal behandles i overensstemmelse med Aftalens pkt. 13 [Tvistigheder].

|  |  |
| --- | --- |
| **for Netselskabet** | |
|  | |
| Underskrift | Dato |
| |  |  |  | | --- | --- | --- | | Navn | : |  | | |
| |  |  |  | | --- | --- | --- | | Stilling | : |  | | |

Anlægsejer bekræfter modtagelsen af Tillægget:

|  |  |
| --- | --- |
| **for Anlægsejer** | |
|  | |
| Underskrift | Dato |
| |  |  |  | | --- | --- | --- | | Navn | : |  | | |
| |  |  |  | | --- | --- | --- | | Stilling | : |  | | |